L 26/20 Den Europæiske Unions Tidende 31.1.2006 KOMMISSIONENS BESLUTNING af 27. januar 2006 om ændring af beslutning 2004/233/EF for så vidt angår listen over de laboratorier, der er godkendt til at kontrollere virkningen af rabiesvaccine på kødædende husdyr (meddelt under nummer K(2006) 122) (EØS-relevant tekst) (2006/48/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets beslutning 2000/258/EF af 20. marts 2000 om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virkning (!), særlig artikel 3, og ud fra følgende betragtninger: (1) — Ved beslutning 2000/258/EF blev laboratoriet for Agence francaise de sécurité sanitaire des aliments i Nancy i Fran- krig (AFSSA-laboratoriet i Nancy) udpeget som det institut, der skal opstille de nødvendige kriterier for stan- dardisering af serologiske test til kontrol af rabiesvacci- ners virkning. (2) — I henhold til beslutning 2000/258/EF skal AFSSA-labo- ratoriet i Nancy desuden tilsende Kommissionen listen over EF-laboratorier, der skal godkendes til at foretage de pågældende serologiske test. Ved vurderingen af, hvilke laboratorier der skal godkendes til gennemførelse af de serologiske test, anvender AFSSA-laboratoriet i Nancy den fastlagte procedure med præstationsprøv- ninger. (3) — Ved Kommissionens beslutning 2004/233/EF af 4. marts 2004 om godkendelse af laboratorier til at kontrollere virkningen af rabiesvaccine på kødædende husdyr (?) er der fastsat en liste over godkendte laboratorier i medlemsstaterne udarbejdet på grundlag af resultaterne af godkendelsesprøvningerne som meddelt af AFSSA- laboratoriet i Nancy. (4) — Yderligere et laboratorium i Tyskland er blevet godkendt af AFSSA-laboratoriet i Nancy i overensstemmelse med beslutning 2000/258/EF. (5) — Laboratoriet bør derfor opføres på listen over godkendte laboratorier i medlemsstaterne som fastsat i bilaget til beslutning 2004/233/EF. (6) — Beslutning 2004/233/EF bør derfor ændres i overens- stemmelse hermed. (7) — Foranstaltningerne i denne beslutning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET FØLGENDE BESLUTNING: Artikel 1 I bilag I til beslutning 2004/233/EF indsættes følgende som punkt 8 på listen over laboratorier i Tyskland: »8. Vet Med Labor GmbH Morikestr. 28/3 D-71636 Ludwigsburg«. Artikel 2 Denne beslutning er rettet til medlemsstaterne. Udfærdiget i Bruxelles, den 27. januar 2006. På Kommissionens vegne Markos KYPRIANOU Medlem af Kommissionen () EFT L 79 af 30.3.2000, s. 40. Ændret ved Kommissionens beslut- ning 2003/60/EF (EFT L 23 af 28.1.2003, s. 30). () EUT L 71 af 10.3.2004, s. 30. Senest ændret ved beslutning 2005/656/EF (EUT L 241 af 17.9.2005, s. 63).